Man in hof wat glo vrou, twee kinders doodkap(Argieffoto: Miguel Roberts/AP) ŉ 73-jarige man het Dinsdag in die Pietermaritzburg-landdroshof in KwaZulu-Natal verskyn nadat hy glo ’n 46-jarige vrou en haar twee kleinkinders vermoor het. Die voorval het glo Maandag omstreeks 02:00 in die Hopewell-nedersetting, digby Thornville in Pietermaritzburg, plaasgevind. Kapt. Nqobile Gwala, woordvoerder van die polisie, sê die man en vrou het ŉ onderonsie gehad waarna hy glo die vrou en haar twee kleinkinders, onderskeidelik vyf en agt jaar oud, met ŉ panga aangeval en doodgekap het. Die man is ná die voorval in hegtenis geneem en het in die hof verskyn op aanklag van moord.